Osmanų imperijos kariuomenė
Osmanų imperijos kariuomenė – Osmanų imperijos karinės pajėgos, susidėjusios iš trijų pagrindinių dalių: sausumos kariuomenės, laivyno ir oro pajėgų. Istoriškai išskiriami du laikotarpiai: klasikinis ir modernusis. Klasikinis periodas yra nuo šios kariuomenės įkūrimo 1299 m. iki XIX a., o modernusis prasideda 1829 m. visišku kariuomenės pertvarkymu ir modernių karinių pajėgų (turkiškai Nizam-ı Cedid) įkūrimu, pasibaigia susikūrus Turkijos respublikai ir išnykus Osmanų imperijai.